એડિશનલ એડવોકેટ જનરલ પ્રકાશ જાનીના જણાવ્યા મુજબ ગુજરાતમાં સહકારી ક્ષેત્રનું આગવું સ્થાન છે. બેંકિંગ, ખેતી માટેના ધિરાણો, દૂધ અને અન્ય વિષયોમાં સહકારી ક્ષેત્રનો વિશાળ વ્યાપ છે. તેથી આવી સંસ્થાઓમાં યોગ્ય, સાચો અને નિષ્ઠાવાન વહીવટ જરૂરી બને છે. સહકારી સંસ્થાઓના હોદ્દેદારો ટ્રસ્ટીઓ હોય છે ત્યારે તેમની જવાબદારી વધે છે. તેવા તબક્કે સુપ્રીમ કોર્ટનો પ્રસ્તુત ચુકાદો સીમાચિહ્નરૂપ અને ગેરવહીવટ કરનારાઓ માટે લાલબત્તી સમાન છે.